nahid-hub/BLUGE-bengali-wikipedia-section-title-prediction huggingface dataset:
২৭ আগস্ট সকাল ৮.০০টায় খালিদের পক্ষ থেকে একজন বার্তাবাহক কেভের সাথে সাক্ষাত করে এবং তাদের যুদ্ধ প্রত্যাহার করতে বলে কিন্তু কেভ উত্তরে জানায় সুলতান যদি শর্ত মেনে নেয় তাহলেই কেবল তাদের পক্ষে যুদ্ধ ত্যাগ করা সম্ভব। ৮.৩০ মিনিটে সুলতানের পক্ষ থেকে আরেকজন বার্তাবাহক বলেন, আমরা পতাকা নামানোর কোন অর্থ দেখি না, কারণ আমরা জানি অঅপনারা হামলা চালাবেন না। উত্তরে কেভ বলেন, আমরা হামলা চালাতে চাইনা কিন্তু যতক্ষন পর্যন্ত আমরা যে শর্ত দিয়েছি তা পূরণ না হচ্ছে ততক্ষন পর্যন্ত আমাদের হামলা না করে উপায় নেই। এদিকে ৮.৫৫ মিনিটে সুলতানের পক্ষ থেকে আর কোন বার্তাবাহক না অঅসায় সেন্ট জর্জ রওসন তার বাহিনীকে, যুদ্ধের জন্য তৈরি হতে বলেন।

সঠিক অনুচ্ছেদ শিরোনাম কোনটি?
titleA. ২৭ আগস্ট
titleB. স্থায়ীত্ব
titleC. ইতিহাস
titleD. ২৬ আগস্ট
উত্তর: titleA
সমগ্র খেলোয়াড়ী জীবনে তিনটিমাত্র টেস্ট খেলায় অংশগ্রহণের সুযোগ হয় তার। ২১ জানুয়ারি, ১৯২৮ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে আর্থার অশি’র।

দক্ষিণ আফ্রিকা দল সিরিজের প্রথম দুই টেস্টে পরাজিত হবার পর তৃতীয় টেস্ট খেলার জন্যে আর্থার অশিকে মনোনীত করে। কিন্তু, ডারবানের কিংসমিডে অনুষ্ঠিত ব্যাটসম্যানের উপযোগী উইকেটে বেশ রান দিয়েও কোন উইকেট লাভে ব্যর্থতার পরিচয় দেন। এরপর দ্বিতীয় ইনিংসে কোন বোলিংই করেননি তিনি। এ খেলার পর টেস্ট দল থেকে তাকে বাদ দেয়া হয়। এরপর ১৯২৭-২৮ মৌসুমে কোন খেলায় অংশ নেননি।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. আন্তর্জাতিক ক্রিকেট
titleC. অবসর
titleD. ইংল্যান্ড গমন, ১৯২৯
উত্তর: titleB
চতুর্দ্দশ শতাব্দী থেকে সিলেটে ইসলামি সংস্কৃতির প্রভাব বাড়তে থাকে৷ ১৩০৩ খ্রিস্টাব্দে লক্ষণাবতীর সুলতান শামসুদ্দীন ফিরুজ শাহ তার সৈন্যবাহিনী সহ স্থানীয় হিন্দু রাজা গৌড় গোবিন্দকে পরাস্ত করেন৷ জনশ্রুতি অনুযায়ী সিলেটবাসী মুসলিম বুরহানুদ্দিন কুহাফা তার পুত্রের জন্ম উপলক্ষে গরুদান করতে বাধ্য হন৷ রাজা গোবিন্দ অশুচি ভেবে ক্ষুব্ধ হন এবং ফলস্বরূপ নবজাতককে হত্যা করেন ও বুরহানুদ্দিনের ডান হাত কেটে ফেলেন৷ সেনাধ্যক্ষ ও তার ৩১৩ সহযোদ্ধার সৈন্যদল মধ্যপ্রাচ্যের সুফি মিশনারী পরিচালিত শাহ জালালের অধীনস্ত ছিলো৷ এরপর শ্রীহট্টে সাম্রাজ্য জালালাবাদ তথা শাহ জালালের রাজধানী হিসাবে নামাঙ্কিত হয় এবং তা গৌড়-লক্ষণাবতী সাম্রাজ্যের অন্তর্ভুক্ত হয়৷ শামসুদ্দীন ফিরুজ শাহের ভাইপো সিকন্দর খান গাজীকে সিলেটে প্রথম মুসলিম উজির হিসাবে নিযুক্ত করা হয়, এছাড়া তিনি যুদ্ধকালে অন্যতম প্রধান ছিলেন৷ ফিরুজ শাহের মৃৃত্যু অবধি সিকন্দরই তার অধীনে থেকে সিলেটের শাসনভার নেন, যদিও কিছুদিনের মধ্যে তার নৌকাডুবিতে মৃৃত্যু হয়৷ তিনি স্বয়ং শাহ জালালের দ্বারা নিয়োগকৃৃত হায়দার গাজীর দ্বারা অনুসৃত হন৷

১৩৪২ খ্রিস্টাব্দে লক্ষণাবতীর শেষ সুলতান আলাউদ্দিন আলি শাহকে পরাজিত করার পর উক্ত অঞ্চলের শাসনভার গ্রহণ করেন শামসুদ্দীন ইলিয়াস শাহ৷ তিনি দশ বছরের মধ্যে বাংলায় একটি সংযুক্ত ও স্বায়ত্ত্বশাসিত শাহী বাংলা প্রতিষ্ঠা করেন৷ জালালাবাদে টাকা তৈরীর জন্য একটি টাঁকশাল খোলা হয়৷ বাঙালি মুসলমান সমাজ সিলেটের উর্বর জমিতে ব্যপক চাষাবাদের ফলে প্রতিপত্তি বাড়াতে থাকেন৷ সুযোগ সুবিধা ও নৈস্বর্গিক শোভার কারণে বহিরাগত তুর্কি, পশতুন, আরব ও পারসিকরা এই স্থানে এসে বসতি স্থাপন করেন৷ শামসুদ্দীন ইলিয়াস শাহের মৃৃত্যুর পর বাংলার শাসনভার নেন সিকান্দার শাহ৷

এই সময় অনেক মসজিদ যেমন গয়ঘর মসজিদ, শংকরপাশা শাহী মসজিদ ছাড়াও শাহ জালাল ও তার সহযোদ্ধা ও সহচরদের একাধিক দরগা নির্মান করা হয়েছিলো৷ আরো বলা যায়, এই সময়ে ১৪৮৬ খ্রিস্টাব্দে চৈতন্য মহাপ্রভু জন্মগ্রহণ করেন, যার আদিবাড়ি ছিলো গোলাপগঞ্জ এবং বানিয়াচঙে৷ হিন্দুসমাজ বিশ্বাস করে যে শ্রীকৃষ্ণ কলিযুগে শ্রীচৈতন্য অবতার রূপে ধরাধামে ফেরত আসেন৷ ১৪৯৯ খ্রিস্টাব্দে রাজকুমার সখি সালামত নামে এক পারসিক অভিজাত ব্যক্তি এসফাহন থেকে সিলেট জেলার পৃৃথিমপাশা গ্রামে এসে বসতি স্থাপন করেন, যা বর্তমানে কুলাউড়া উপজেলার অন্তর্গত৷ অভিজাত ব্যক্তি হওয়ার দরুন তার পুত্র ইসমাইল খান লোধিকে মোঘলরা জায়গীর করার সিদ্ধান্ত নেন এবং নবাব উপাধিতে ভূষিত করেন৷

১৩০০ থেকে ১৭৬৫ খ্রিস্টাব্দের মধ্যে এই অঞ্চলটি স্বাধীন রাজ্যের মর্যাদা পায় ও মান রাখা হয় মুয়াজ্জমাবাদ৷
সঠিক অনুচ্ছেদ শিরোনাম কোনটি?
titleA. উপনিবেশ পরবর্তী যুগ
titleB. সুলতানী আমল
titleC. শ্রীহট্ট
titleD. ধর্ম
উত্তর: titleB
স্পাইসজেট তার প্রথম দৃঢ় আদেশ স্থাপন ২০০৫ সালের মার্চ মাসে ২০ টি নেক্সট জেনারেশন বোয়িং ৭৩৭-৮০০র জন্য যার ডেলিভারির সময় ২০১০ অবধি নির্ধারিত ছিল| ২০১০ এর নভেম্বর মাসে আবার স্পাইসজেট ৩০ টা বোয়িং ৭৩৭-৮০০র জন্য আদেশ স্থাপন করে|

২০১৫ সালের জানুয়ারীর হিসাব অনুযায়ী স্পাইসজেটের কাছে নিম্নলিখিত বিমানের বহর আছে:

সঠিক অনুচ্ছেদ শিরোনাম কোনটি?
titleA. বহর
titleB. পুরস্কার এবং সফলতা
titleC. বর্তমান বহর
titleD. গন্তব্যস্থল
উত্তর: titleA
জৈন ধর্মগ্রন্থগুলিতে দক্ষিণপূর্ব এশিয়ার বিভিন্ন স্থানের উল্লেখ পাওয়া যায়। সম্প্রতির রাজত্বকালে জৈন শিক্ষকদের দক্ষিণপূর্ব এশিয়ার বিভিন্ন দেশে প্রেরণ করা হয়েছিল।

বিশিষ্ট জৈনধর্মাবলম্বীদের (যেমন জৈন সন্ন্যাসী ক্ষুল্লক প্রযত্ন সাগর) জৈনধর্মের প্রতিনিধিত্ব, স্থানীয় জৈন গোষ্ঠীগুলিকে দিকনির্দেশ এবং অন্যান্য ধর্মমতগুলির (বিশেষত বৌদ্ধধর্ম) সঙ্গে মতবিনিময়ের উদ্দেশ্যে ভারত থেকে দক্ষিণপূর্ব এশিয়ায় প্রেরণ করা হয়েছিল।

সঠিক অনুচ্ছেদ শিরোনাম কোনটি?
titleA. অঞ্চল
titleB. ইতিহাস
titleC. সিঙ্গাপুর
titleD. থাইল্যান্ড
উত্তর: titleB
সেই যুগে শুধু পাঠান-মোগল নয়, মগ ও ফিরিঙ্গিদের অত্যাচারেও বঙ্গবাসী অতীষ্ঠ ছিল| লবণের খনিরূপে বিখ্যাত সন্দ্বীপকে ঘিরে বাঙালি-মগ-পর্তুগীজ-মোগল দের মধ্যে বহু যুদ্ধ সংগঠিত হয়েছিল| নাবিক পর্তুগীজদের সকলেই যে দস্যু ছিলেন তা নয় তবে অবশ্যই তাদের মধ্যে অনেক অত্যাচারী হার্মাদ ছিল| ফিরিঙ্গিদের পরাজিত করে কেদার রায় কৌশলে তাদের নিজ রাজত্বের অঙ্গীভূত করেন এবং কার্ভালিয়ান/কার্ভালিয়াস বা কার্ভালোকে করের বিনিময়ে সন্দ্বীপের রাজকার্য সামলে দেন| কার্ভালো কেদার রায়ের নৌবাহিনীর প্রধান হন| এই সময় মোগল সেনারা সন্দ্বীপ ঘিরে ফেললে কার্ভালোর সাহায্যার্থে কেদার সৈন্যপ্রেরণ করেন এবং যুদ্ধে পরাস্ত করে মোগলদের বিতাড়িত করেন|

অন্যদিকে আরাকানরাজ মেংরাজাগি বা সেলিমশার দৃষ্টি সর্বদাই সন্দ্বীপের উপর ছিল| তিনি ১৫০ রণতরী পাঠিয়ে সন্দ্বীপ হস্তগত করতে চাইলে কেদারের বাহিনীর সাথে তার যুদ্ধ হয় এবং মগরা পরাজিত হয়, সাথে ১৪০ টি তরী কেদার রায় হস্তগত করে ফেলেন| ক্রোধোন্মত্ত আরাকানসম্রাট পরের বার ১০০০ রণতরী ও বিপুল সৈন্য প্রেরণ করলে আরও ভীষণ যুদ্ধ হয় এবং এতেও মগরা পরাজিত হয়, ফলস্বরূপ প্রায় ২০০০ মগসৈন্য এতে নিহত হয়| অবিভক্ত বঙ্গের ইতিহাস অনুসারে, এমন ভীষণ নৌযুদ্ধ বাংলায় আর দেখা যায়নি| পরবর্তীতে কাভার্লো ক্ষতিগ্রস্ত তরীগুলো মেরামতের জন্য শ্রীপুরে যান| কেদার রায় ঐ সময় মোগলদের আক্রমণ প্রতিহত করতে ব্যতিব্যস্ত থাকায় আরাকানরাজ সন্দ্বীপ দখল করে ফেলে|

মান সিংহ দ্বিতীয়বার কেদারের সম্মুখীন হতে প্রস্তুত| তিনি মন্দা রায়ের নেতৃত্বে কেদারের বিরুদ্ধে অর্ধচন্দ্রযুক্ত পতাকাসহ মোগল নৌবাহিনী প্রেরণ করলে কালিন্দী নদীতে ভীষণ যুদ্ধ হয়| যুদ্ধে মন্দা রায় কেদার কর্তৃক পরাজিত ও নিহত হয়| এই যুদ্ধে অধিকাংশ মোগলসেনা নিহত হয় এবং অবশিষ্ট সেনা পলায়ণ করে| তাদের শোণিতধারায় কালিন্দীর জল রক্তিম হয়ে উঠে| কার্ভালো ছাড়া কেদারের যে কজন সেনাপতি ও অন্যতম যোদ্ধাদের নাম পাওয়া যায় তারা হলেন রঘুনন্দন রায়, রামরাজা সর্দ্দার, পর্তুগিজ ফ্রান্সিস, কালীদাস ঢালী, শেখ কালু|

পরের বার মান সিংহ সেনাপতি কিলমক খানকে সৈন্যসমেত প্রেরণ করলে সেও পরাজিত ও বন্দী হয়| ইউরোপীয় ভ্রমণকারীরা তাদের বর্ণনায় কেদার রায় ও মান সিংহ এর মধ্যে চারবার যুদ্ধের কথা উল্লেখ করেছেন|

চতুর্থ বার মান সিংহ বিপুল সংখ্যক সৈন্য নিয়ে বিক্রমপুরের দিকে অগ্রসর হন| সুসঙ্গ রাজবংশের রাজা রঘুনাথ সিংহ মোঘল সম্রাট আকবরের সিংহাসনারোহনের পর তার সাথে এক চুক্তি করেন। এই চুক্তির অংশ হিসেবে রাজা রঘুনাথ সিংহকে মানসিংংহ এর পক্ষে বিক্রমপুরের চাঁদ রায়, কোদার রায় এর বিপক্ষে যুদ্ধে অংশ গ্রহণ করতে হয়। প্রায় নয় দিন ব্যাপী এই ভীষণ যুদ্ধ চলতে থাকে| পরিশেষে কেদার রায় পরাস্ত হলে রাজা রঘুনাথ সেখান থেকে অষ্ট ধাতুর এক দুর্গা প্রতিমা নিয়ে আসেন এবং রাজ মন্দিরে স্থাপন করেন যা আজো দশভূজা মন্দির নামে সুপরিচিত। তখন থেকেই সু-সঙ্গের সাথে দুর্গাপুর যোগ করে ঐ অঞ্চলের নামকরণ হয় সুসঙ্গ দুর্গাপুর। এবং বলা হয় যে তার কিছুকাল পরে আরও যুদ্ধ চললে বিদ্রোহ দমন করে কেদারের রাজ্য বিদ্রোহীদের তথা রঘুনন্দন, রামরাজা, শেখ কালু, ফ্রান্সিসদের মধ্যে বণ্টন করে মান সিংহ প্রত্যাবর্তন করেন|

সঠিক অনুচ্ছেদ শিরোনাম কোনটি?
titleA. দস্যু দমন ও মোগলদের সাথে যুদ্ধ
titleB. ঈসা খাঁর সাথে বন্ধুত্ব
titleC. নৌবাহিনী
titleD. রাজ্য
উত্তর: titleA
তিনি ১৯৭৯ সালে বুয়েটে সিভিল ইঞ্জিনিয়ারিংয়ের প্রভাষক হিসাবে যোগদান করেন,১৯৭৪ সালে সহকারী অধ্যাপক, ১৯৭৭সালে সহযোগী অধ্যাপক এবং ১৯৮৬ সালে অধ্যাপক পদে পদোন্নতি পান। তিনি সিভিল ইঞ্জিনিয়ারিং বিভাগের প্রধান এবং সিভিল ইঞ্জিনিয়ারিং অনুষদের ডিন ছিলেন বাংলাদেশ প্রকৌশল বিশ্ববিদ্যালয় (বুয়েট)। তিনি ঢাকা ওয়াসা বোর্ডের ভাইস চেয়ারম্যান যুক্তরাজ্যের গ্লাসগো, স্ট্রাথক্লাইড বিশ্ববিদ্যালয়, ভিজিটিং প্রফেসর ছিলেন। তিনি ২০১১ সালে বুয়েট থেকে অবসর গ্রহণ করেন এবং স্ট্যামফোর্ড বিশ্ববিদ্যালয় বাংলাদেশ , ইঞ্জিনিয়ারিং অনুষদ হিসাবে ২০১২ সালে যোগদান করেন এবং এক মেয়াদে (২০১৩-২০১৭)) বিশ্ববিদ্যালয়ের উপাচার্য হিসাবে দায়িত্ব পালন করেছিলেন । বর্তমানে তিনি স্ট্যামফোর্ড বিশ্ববিদ্যালয় বাংলাদেশের ইমেরিটাস অধ্যাপক হিসাবে কর্মরত আছেন।

পেশাদার প্রকৌশলী হিসাবে তিনি প্রায় ২০ টি উচ্চ জাতীয় গুরুত্বের প্রকল্পের পরামর্শদাতা হিসাবে কাজ করেছিলেন। তিনি ছিলেন বাংলাদেশের উঁচু নির্মাণের অন্যতম পথিকৃৎ। অধ্যাপক ফিরোজ আহমেদ বাংলাদেশের বৃহত্তম অবকাঠামো উন্নয়ন প্রকল্প বঙ্গবন্ধু সেতু (যমুনা সেতু) নির্মাণের জন্য আন্তর্জাতিক বিশেষজ্ঞ প্যানেলের সদস্য হিসাবে এবং বর্তমানে পদ্মা বহুমুখী সেতু প্রকল্পের বিশেষজ্ঞ, প্যানেলে সদস্য হিসাবে কাজ করেছেন।

সঠিক অনুচ্ছেদ শিরোনাম কোনটি?
titleA. সদস্য
titleB. শিক্ষা
titleC. গবেষণা ও প্রকাশনা
titleD. কর্মজীবন
উত্তর: titleD
খানোলকর মারাঠি থিয়েটারে অনেক নিরীক্ষা চালিয়েছেন। তাঁর নাটক ""এক শুণ‍্য বাজিরাও"" (एक शून्य बाजीराव) আধুনিক মারাঠি ক্লাসিক হিসেবে বিবেচিত হয়, যা গঠন ও বিষয়বস্তুর দিক থেকে অনন্য। এই নাটকে খানোলকর মধ্যযুগের মারাঠি নাটকের রীতি অনুসরণ করার চেষ্টা করেছিলেন। খানোলকরের ""আজব ন্যায় ওয়ারতুলাচা"" (अजब न्याय वर्तुळाचा) ছিল "ব্রেঞ্চ" এর "দ্য ককেশিয়ান চক সার্কেল" অবলম্বনে নির্মিত।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. অর্জন
titleC. মুম্বাই এ প্রারম্ভিক জীবন
titleD. নাটক
উত্তর: titleD
বিভিন্ন স্তরগুলোকে একসাথে সেলাই করার জন্য সবচেয়ে বহুল ব্যবহৃত পদ্ধতি হল "ফ্রেঞ্চ ফেল বা দুই স্তর সেলাই পদ্ধতি"। । সুতার দুই অংশ একটার উপর আরেকটা ভাঁজ করে তাদের এক প্রান্ত জোড়া লাগানো হয় দুইবার সমান্তরাল সেলাইয়ের মাধ্যমে। সম্ভব হলে লোড টেপও সেলাইয়ে রাখা হয়।

সেলাইয়ের আরেকটা পদ্ধতির নাম হল "সমতল ভাঁজ পদ্ধতি"। এখানে সুতার দুটি অংশ একত্রে সেলাই করা হয় দুটি সমান্তরাল এবং একটি আঁকাবাঁকা সেলাইয়ের মাধ্যমে। আঁকাবাঁকা সেলাইগুলো এক্ষেত্রে দুই স্তরের বুননকে ধরে রাখে।

সঠিক অনুচ্ছেদ শিরোনাম কোনটি?
titleA. রক্ষণাবেক্ষণ এবং মেরামত
titleB. নিরাপত্তা সরঞ্জাম
titleC. ঝুড়ি
titleD. স্তরবিন্যাস
উত্তর: titleD
২০১০ সালের বিশ্বকাপে তার অবদানের মাধ্যমে ওজিল ইউরোপের শীর্ষ প্রতিভাবান তরুণ হিসেবে নিজেকে ফুটবল জগতে তুলে ধরেন। ফলে ইউরোপের বড় বড় ক্লাবগুলো তাকে দলে ভিড়ানোর জন্যে উঠেপড়ে লাগে। এমনকি বার্সেলোনা তাকে নিজেদের দলে ভিড়িয়েছেন এমন গুজবও শোনা যায়। কিন্তু ওয়ের্ডার ব্রেমেন এমন গুজব নাকচ করে দেয়। ২০১০ সালের ১৭ই আগস্ট ক্লাবটি জানায় যে তারা রিয়াল মাদ্রিদের সাথে ওজিলের দলবদলের ব্যাপারে একমত হয়েছে। ধারনা করা হয় তার জন্যে রিয়াল ১৫ মিলিয়ন ইউরো খরচ করেছে। ক্লাবটিতে যোগদান করার পর তিনি বলেন, "যখন রিয়াল মাদ্রিদে যোগদানের প্রস্তাব আসে তখন কোন সিদ্ধান্ত নেয়ার ছিল না। সত্য বলতে গেলে আপনি কখনই ক্লাবটিকে না বলতে পারবেন না। আমি ওয়ের্ডার ব্রেমেন ছেড়ে যাওয়ার ব্যাপারে কোন তাড়ায় ছিলাম না। কিন্তু রিয়াল এমনি একটি ক্লাব যেখানে আমাকে হ্যাঁ বলতেই হত। তারা একটি প্রতিষ্ঠান যাদের চমৎকার ইতিহাস রয়েছে, বিশ্বমানের খেলোয়াড় আর স্টেডিয়াম রয়েছে। সুযোগটি এতই চমৎকার ছিল যে আমি সেটি লুফে নিতে ঝাঁপিয়ে পড়ি।"
তার অভিষেক ঘটে ২২শে আগস্ট হারকিউলিসের বিপক্ষে যেখানে রিয়াল মাদ্রিদ ৩-১ গোলে জয়ী হয়। মৌসুম শুরুর পূর্বে তার জার্সি নাম্বার প্রায়ই পরিবর্তিত হত। প্রাক-মৌসুম ম্যাচগুলোতে তাকে ২৬ নাম্বার জার্সি দেয়া হয় এবং মৌসুমের অভিষেক খেলায় তাকে ১৯ নাম্বার জার্সি দেওয়া হয়। কিন্তু রাফায়েল ফন দার ভার্টের টটেনহামে চলে যাওয়ার পর তার ২৩ নম্বর জার্সি ওজিলকে দেয়া হয়।
ওজিলকে কাকার পরিবর্তী খেলোয়াড় হিসেবে আনা হয়। কিন্তু কাকা ইনজুরিতে পড়লে তাকে শুরু থেকে খেলানো হয়। লা লিগায় তার অভিষেক হয় মায়োরকার বিপক্ষে যেখানে তিনি ৬২তম মিনিটে দি মারিয়ার পরিবর্তন হিসেবে মাঠে নামেন। খেলাটি ০-০ গোলে ড্র হয়। 

সঠিক অনুচ্ছেদ শিরোনাম কোনটি?
titleA. ২০১০-১১ মৌসুম
titleB. ২০১৩-১৪ মৌসুম
titleC. ক্লাব
titleD. ২০১০ ফিফা বিশ্বকাপ
উত্তর: titleA
"অক্সফোর্ড ইংরেজি অভিধান" প্রতি আস্তিক্যবাদ এর সংজ্ঞায় উল্লেখ করেছে, যে ব্যক্তি ঈশ্বরের অস্তিত্বের বিশ্বাসের বিরোধিতা করে তিনি প্রত্যাস্তিক্যবাদী। ১৮৩৩ সালে সর্বপ্রথম এই পদবাচ্যের ব্যাখ্যা দেওয়া হয়। যারা আস্তিক্যবাদকে বিপজ্জনক, ধ্বংসাত্মক এবং ক্ষতিকর কাজকে প্রণোদিত করার পিছনের কারণ মনে করেন, তারাই কালক্রমে প্রতি-আস্তিক্যবাদী হিসেবে বর্তমানে অভিহিত হন। ক্রিস্টোফার হিচেন্স উদাহরণ হিসেবে "লেটার টু অ্যা ইয়াং কনট্রেইনে" লিখেন, আমি শুধুমাত্র একজন নাস্তিক নই আমি একজন প্রতি আস্তিক্যবাদীও। আমি শুধুমাত্র সমস্ত ধর্ম অসত্য এ বিষয়টি বলেই নিজের কার্য শেষ করি না। আমি গির্জার ক্ষমতার অপব্যবহার এবং ধর্মীয় বিশ্বাসের প্রভাব এবং তার ক্ষতিকর অবস্থা সংক্রান্ত বিষয়গুলো নিয়েও আলোচনা করে থাকি।"

সঠিক অনুচ্ছেদ শিরোনাম কোনটি?
titleA. ঈশ্বর ধারণার বিরোধিতা
titleB. অন্যান্য ব্যবহার
titleC. ব্যুৎপত্তি
titleD. আস্তিক্যবাদের বিরোধিতা
উত্তর: titleD
অক্সফোর্ড বিশ্ববিদ্যালয়ের ইতিহাসের অধ্যাপক সুবর্ণ সেন ওরফে সোনাদা (আবীর চট্টোপাধ্যায়) বেশ কয়েক বছর বিদেশে শিক্ষকতা করার পর ভারতে ফিরেছেন। তার ভাইপো আবীর (অর্জুন চক্রবর্তী) ও আবীরের ঘনিষ্ঠ বান্ধবী ঝিনুক (ঈশা সাহা) তার সঙ্গে দেখা করেন। আবীর সোনাদা ও ঝিনুককে নিয়ে যায় মণিকান্তপুরে তাদের পৈত্রিক ভিটেয়। সেখানে কিছুদিন আগে আবীরের পাগলাটে অথচ সুপণ্ডিত মামা হরিনারায়ণ সিংহ রায় রহস্যজনক পরিমণ্ডলের মধ্যে মারা গিয়েছিলেন। মণিকান্তপুরে পৌঁছে তারা জানতে পারেন, মুঘল সম্রাট শাহজাহানের দ্বিতীয় পুত্র শাহজাদা সুজার ৩৫০ বছরের পুরনো রত্নভাণ্ডার সেই প্রাসাদোপম বাড়িরই কোথাও লুকানো আছে। মৃত্যুর আগে হরিনারায়ণ তার ডায়েরিতে সেই গুপ্তধনের সন্ধান একটি সংকেতের মাধ্যমে দিয়ে গিয়েছিলেন, যাতে আবীর সেটি খুঁজে বের করতে পারে। সেই সঙ্গে তারা এও জানতে পারে যে স্থানীয় প্রোমোটার তথা আগামী নির্বাচনের প্রার্থী দশাননদাও (রজতাভ দত্ত) সেই গুপ্তধনের খবর জানে এবং সেটি চুরি করতে চায়।


সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. প্রযোজনা
titleC. চলচ্চিত্রায়ন
titleD. প্লট
উত্তর: titleD
এক বিবৃতিতে গওতিয়ার বলেছিলেন, ভারতীয় সাংবাদিকরা তাদের দেশের সংস্কৃতি নিয়ে গর্বিত নয় এবং ভারতীয় সাংবাদিকরা তাদের দেশ নিয়ে নেতিবাচক ধ্যান-ধারণা পোষণ করে। এছাড়াও ভারতীয় মিডিয়া কর্তৃক হিন্দু গুরুদের "গডম্যান" হিসেবে আখ্যায়িতকরণ নিয়েও গওতিয়ে তীব্র নিন্দা করেছেন।

গওতিয়ে ব্যাঙ্গালোরে অবস্থিত 'শ্রী শ্রী সেন্টার' নামক সাংবাদিকতা সম্পর্কিত একটি শিক্ষা প্রতিষ্ঠানেও অধ্যাপনা করেন।

সঠিক অনুচ্ছেদ শিরোনাম কোনটি?
titleA. ভারতীয় সাংবাদিকতা
titleB. সাংবাদিকতা
titleC. ভারতীয় রাজনীতি
titleD. কর্মজীবন
উত্তর: titleA
১৯০১ সালে ইংল্যান্ড সফরে যান। এবারও উচ্ছসিত প্রশংসা পান তিনি। ক্রিকেট বোদ্ধাদের অভিমত, তিনি বিশ্বের সেরা উইকেট-রক্ষক। এ সফরে হলিওয়েল দক্ষিণ আফ্রিকান ফাস্ট বোলারদের বল রক্ষাকল্পে স্ট্যাম্পের খুব কাছে অবস্থান করতেন। ঐ সময়ে অধিকাংশ উইকেট-রক্ষকই ক্যাচ তালুবন্দী করার জন্য বেশ দূরে দণ্ডায়মান থাকতেন।

১৯০১ সালের সফর শেষে হলিওয়েল অতিরিক্ত তিনটি খেলায় অংশ নেন। লন্ডন কাউন্টির পক্ষে খেলার পর নিজ জন্মভূমি মিডলসেক্সের সদস্যরূপে এসেক্সের বিপক্ষে খেলেন। খেলায় তিনি দুইটি ক্যাচ ও একটি স্ট্যাম্পিং করেন। সবগুলোতেই বোলার ছিলেন জে. টি. হার্ন। এ প্রসঙ্গে উইজডেন মন্তব্য করে যে, তিনি তার সেরা খেলা উপহার দিয়েছিলেন।

ঐ বছরে ইংল্যান্ডের মাটিতে শেষ খেলায় শৌখিন খেলোয়াড়দের নিয়ে গড়া জেন্টলম্যানের পক্ষে খেলেন। হ্যাস্টিংসের সেন্ট্রাল রিক্রিয়েশন গ্রাউন্ডে অনুষ্ঠিত দলটির প্রতিপক্ষ ছিল পেশাদার খেলোয়াড়দের সমন্বয়ে গড়া প্লেয়ার্স দল।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. টেস্ট ক্রিকেট
titleC. ইংল্যান্ড গমন
titleD. মূল্যায়ন
উত্তর: titleC
শাহ আবদুল করিম ইব্রাহিম আলী ও নাইওরজানের ঘরে ১৯১৬ সালের ১৫ ফেব্রুয়ারি সিলেটের সুনামগঞ্জ জেলার দিরাই উপজেলায় জন্মগ্রহণ করেন। তিনি খুব ছোটবেলায় তার গুরু বাউল শাহ ইব্রাহিম মাস্তান বকশ থেকে সঙ্গীতের প্রাথমিক শিক্ষা নেন। তিনি আফতাব-উন-নেসা কে বিয়ে করেন, যাকে তিনি সরলা নামে ডাকতেন। তিনি ১৯৫৭ সাল থেকে তার জন্মগ্রামের পাশে উজানধল গ্রামে স্থায়ীভাবে বসবাস করেন।

ভাটি অঞ্চলের মানুষের জীবনের সুখ প্রেম-ভালোবাসার পাশাপাশি তার গান কথা বলে সকল অন্যায়, অবিচার, কুসংস্কার আর সাম্প্রদায়িকতার বিরূদ্ধে। তিনি তার গানের অনুপ্রেরণা পেয়েছেন প্রখ্যাত বাউলসম্রাট ফকির লালন শাহ, পুঞ্জু শাহ এবং দুদ্দু শাহ এর দর্শন থেকে। যদিও দারিদ্র তাকে বাধ্য করে কৃষিকাজে তার শ্রম ব্যয় করতে কিন্তু কোন কিছু তাকে গান সৃষ্টি করা থেকে বিরত রাখতে পারেনি। তিনি বাউলগানের দীক্ষা লাভ করেছেন সাধক রশীদ উদ্দীন, শাহ ইব্রাহীম মাস্তান বকশ এর কাছ থেকে। তিনি শরীয়তী, মারফতি, দেহতত্ত্ব, গণসংগীতসহ বাউল গান এবং গানের অন্যান্য শাখার চর্চাও করেছেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. প্রকাশিত বই
titleC. সঙ্গীত সাধনা
titleD. মৃত্যু
উত্তর: titleA
প্রচলিত ইজারাতে " অপারেটিং ইজারা " মালিকানার পরিবর্তনে শেষ হয় না, বা "আল-ইজারাহ (তাশগিলিয়াহ)" নামে পরিচিত "ইজারাহর প্রকারও" শেষ হয় না।

এই লেনদেনে (ভাড়া ক্রয় বা ইজারা বিক্রয় বা আর্থিক ইজারা) গ্রাহক একটি বিষয় বা বস্তু ভাড়া নেয়) এবং কিস্তিতে অর্থ প্রদান করে যাতে এটি ইজারাকৃত বস্তু মেয়াদ শেষে মালিকের কাছে হস্তান্তর করে। এর মধ্যে দুটি চুক্তি জড়িত: 


একটি ইসলামী ব্যাংক (ডিভন ব্যাংক) নিচে প্রক্রিয়াটি বর্ণনা করে-একটি ইজারাহ লেনদেনের দুটি উপাদান জড়িত: একটি ক্রয় চুক্তি এবং একটি ইজারা। আপনি বাইরে গিয়ে আপনি যে সম্পত্তি আমাদের পক্ষে কিনতে চান তা সন্ধান করুন আপনি দাম এবং ক্রয়ের অন্যান্য দিকগুলি নিয়ে আলোচনা করেন। সম্পত্তি সংরক্ষণের জন্য আপনি বায়না অর্থের যে কোনও প্রাথমিক অর্থ প্রদান করেন। আপনি নিশ্চিত হন যে ক্রয় চুক্তিটি [ব্যাংককে] ক্রেতা হিসাবে লেনদেনে প্রবেশ করতে দেয়। ব্যাংক তখন সম্পত্তি কিনে। সমাপ্তিতে, ব্যাংক আপনাকে একটি নির্দিষ্ট মূল্যের জন্য সম্পত্তি বিক্রয় করার জন্য একটি চুক্তিতে প্রবেশ করে - ক্রয়মূল্য যা আপনাকে প্রদেয় ব্যাংক এবং প্রদত্ত যে কোনও লেনদেনের ব্যয় বন্ধ হওয়ার সময় আপনার দ্বারা প্রদান করা হয় না। এই মূল্য ব্যাংকে প্রদান করার পরে সম্পত্তির মালিকানা আপনার কাছে স্থানান্তরিত হয়। অর্থ প্রদানের সময়সূচীটি প্রতিষ্ঠিত হয় যাতে সম্পত্তি ভাড়া দেওয়ার পরিবর্তে আপনার অর্থ প্রদানগুলি সময়ের সাথে পিছিয়ে যায়। 



সঠিক অনুচ্ছেদ শিরোনাম কোনটি?
titleA. শর্ত
titleB. প্রকারভেদ
titleC. ইতিহাস
titleD. ইজারা মাওসুফা দ্বি আল ধীম
উত্তর: titleB
বর্হিবিশ্বে বাংলাদেশের ভাবমূর্তি উন্নয়নের জন্য প্রচারণামূলক কার্যক্রম গ্রহণ পররাষ্ট্র মন্ত্রণালয়ের একটি গুরুত্বপূর্ণ দায়িত্ব। এরই অংশ হিসেবে মন্ত্রণালয় তথ্য মন্ত্রণালয়ের সাথে পরামর্শক্রমে বিদেশী সংবাদমাধ্যমে বাংলাদেশ সংক্রান্ত ইতিবাচক প্রচারণার লক্ষ্যে প্রয়োজনীয় কর্মসূচী গ্রহণ করে থাকে। এছাড়া শিক্ষা ও সাংস্কৃতিক আদান-প্রদানের লক্ষ্যে সাংস্কৃতিক পরিষদের মাধ্যমে যথোপযুক্ত কর্মসূচী পরিচালনা করে।

সঠিক অনুচ্ছেদ শিরোনাম কোনটি?
titleA. আন্তর্জাতিক আইন-সংশ্লিষ্ট কার্যাদি
titleB. প্রশাসনিক বিষয়াদি
titleC. প্রচারণা ও ভাবমূর্তি
titleD. পররাষ্ট্র মন্ত্রণালয়ের দায়িত্বসমূহ
উত্তর: titleC
লন্ডনের মূল ডকের সবগুলি শহরের কাছাকাছি নির্মিত, যেগুলি পর্যায়ক্রমে খোলা হয়েছিল ১৯ শতকের শুরুতে "ইস্ট অ্যান্ড ওয়েস্ট ইন্ডিয়া ডক কোম্পানি" (ই অ্যান্ড ডাব্লুআইডিসি) দ্বারা। রেলওয়ে এবং ক্রমবর্ধমান জাহাজের আকারের সাথে সাথে লন্ডনের কেন্দ্রস্থলে অবস্থিত অবস্থানটি গভীর জলের সুবিধার চেয়ে কম গুরুত্বপূর্ণ হয়ে পরে এবং বাঁকযুক্ত টেমস জাহাজ প্রবেশের সময় বাড়িয়ে দিছিল। কোম্পানিটি তাদের প্রতিদ্বন্দ্বী "লন্ডন অ্যান্ড সেন্ট ক্যাথরিন ডক কোম্পানি" (এলএন্ড স্টকেডিসি) এর সাথে দীর্ঘদিন ধরে প্রতিদ্বন্দ্বিতা করে আসছিল এবং এটিকে আয়ত্ত করার জন্য সবকিছুই করছিল। ১৮৮০ সালে লন্ডন সেতুর এবং মূল লন্ডন ডকগুলির থেকে ভাটিতে ১১ মাইল (১৮ কিমি) দূরে গলিয়ন্সরিচে টেমস নদীর তীরে অবস্থিত রয়্যাল অ্যালবার্ট ডকের উদ্বোধন করা হয়েছিল "এল অ্যান্ড স্টকেডিসি" দ্বারা।

১৮৮২ সালে সংসদ আইন পরবর্তীতে টিলবারিতে ডক নির্মাণের অনুমতি দেয়; কাজটি এক একপক্ষকাল (১৫ দিন) পরে শুরু হয়েছিল, এবং ডকে প্রথম জাহাজ ১৭ এপ্রিল ১৮৮৬ সালে প্রবেশের করে ছিল। এই "গ্লেনফ্রুন" নামের জাহাজটি উদ্বোধনী অনুষ্ঠানের জন্য সরকারী দল বহন করে ডকটি খোলা হয়েছিল বাষ্পের যুগের শুরুতে, এবং তার অবস্থান শীঘ্রই সঠিক বলে প্রমাণিত।

সঠিক অনুচ্ছেদ শিরোনাম কোনটি?
titleA. নির্মাণ
titleB. ডকগুলির সম্প্রসারণ
titleC. ভৌগলিক অবস্থান
titleD. নতুন ডক
উত্তর: titleA
১৯৯১ সালে সোভিয়েত ইউনিয়ন থেকে স্বাধীনতা লাভের পর আর্মেনিয়াতে অর্থনৈতক মন্দা দেখা দিলেও দেশটি ধীরে ধীরে তা কাটিয়ে উঠছে। তবে ১৯৮৮ সালের ভয়াবহ ভূমিকম্প এবং ১৯৯০-এর দশকে আজারবাইজানের সাথে নাগোর্নো-কারাবাখ নিয়ে যুদ্ধ আর্মেনিয়ার অর্থনীতিতে আজও প্রভাব রেখে চলেছে।

আর্মেনিয়াতে নগরায়নের হার উচ্চ। এখানে প্রায় দুই-তৃতীয়াংশ লোক শহরে বাস করে। নদী উপত্যকায়, বিশেষত হ্রাজদান নদীর তীরে বসতির ঘনত্ব বেশি। হ্রাজদান নদীর তীরেই আর্মেনিয়ার বৃহত্তম শহর ও রাজধানী ইয়েরেভান অবস্থিত। আর্মেনিয়ার দ্বিতীয় বৃহত্তম শহর হল গিয়ুম্‌রি। ১৯৮৮ সালে গিয়ুম্‌রি শহর এক ভয়াবহ ভূমিকম্পের শিকার হয়।

সঠিক অনুচ্ছেদ শিরোনাম কোনটি?
titleA. রাজনীতি
titleB. ভাষা
titleC. অর্থনীতি
titleD. ইতিহাস
উত্তর: titleC
ভিয়েতনাম যুদ্ধের সময় যুক্তরাষ্ট্র প্রচুর পরিমাণে মনস্তাত্ত্বিক যুদ্ধবিগ্রহ কর্মসূচী গ্রহণ করে। ফোনিক্স প্রোগ্রাম এর দুটো লক্ষ্য ছিল, একটি হল

এনএলএফ (ন্যাশনাল লিবারেশন ফ্রন্ট) কর্মকর্তাদেরকে গুপ্তহত্যা করা এবং অপরটি হল সাম্ভাব্য সহানুভূতি তৈরিকারক বা পরোক্ষ সমর্থনকারীদেরকে ভয় দেখানো। দক্ষিণ ভিয়েতনাম সরকারের চিউ হয় প্রোগ্রামের মাধ্যমে এনএলএফ সদস্যদের দলত্যাগ করতে প্ররোচিত করা হয়।

যখন পিআরজি এর সদস্যদেরকে গুপ্তহত্যা করা হয়, সিআইএ এবং স্পেশাল ফোর্স কর্মকর্তাগণ কলিং কার্ড হিসেবে মৃতদের মুখে তাস খেলার কার্ড রেখে দিয়েছিল। ফোনিক্স প্রোগ্রামের সময় ১৯,০০০ এরও বেশি এনএলএফ সদস্যকে হত্যা করা হয়। যুক্তরাষ্ট্র বিকৃত মানব শব্দের রেকর্ডিং রাতের বেলায় ভিয়েতনামের সৈন্যদের শোনাতে যাতে তারা মনে করে, মৃতরা প্রতিশোধের জন্য ফিরে এসেছে।

সঠিক অনুচ্ছেদ শিরোনাম কোনটি?
titleA. ভিয়েতনাম যুদ্ধ
titleB. পদ্ধতি
titleC. জার্মানি
titleD. যুক্তরাষ্ট্র
উত্তর: titleA
২০০৬ সালের বিধানসভা নির্বাচনে, সিপিআই (এম) এর অমিয় কুমার সাহু পাঁশকুড়া ইস্ট কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বিপ্লব রায় চৌধুরীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের প্রার্থী বিপ্লব রায়চৌধুরী এবং ১৯৯৬ সালে কংগ্রেস প্রার্থী বিপ্লব রায়চৌধুরী সিপিআই (এম) এর শিশির সরকারকে পরাজিত করেন। সিপিআই (এম) এর শিশির সরকার ১৯৯১ সালে কংগ্রেসের বিপ্লব রায় চৌধুরীকে পরাজিত করেন। সিপিআই (এম) এর শিবরাম বসু ১৯৮৭ সালে কংগ্রেসের রবীন্দ্র বাগকে পরাজিত করেন। নির্দল/জনতা পার্টির স্বদেশ রঞ্জন মাজি ১৯৮২ সালে 
আইসিএস এর বিপ্লব রায় চৌধুরীকে পরাজিত এবং ১৯৭৭ সালে ফরওয়ার্ড ব্লকের অধীর কুমার চট্টোপাধ্যায়কে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. ২০০৬
titleC. ২০০১
titleD. নির্বাচনী ফলাফল
উত্তর: titleA
কেনিয়ার শিক্ষাব্যবস্থা মূলত তিনভাগে বিভক্ত। প্রাথমিক, মাধ্যমিক ও কলেজ পর্যায়ে। প্রাথমিক পর্যায়ের আগের শিক্ষা ৩ বছর মেয়াদী। প্রাথমিক ৮ বছর, মাধ্যমিক ৪ বছর এবং কলেজ বা বিশ্ববিদ্যালয় পর্যায় হচ্ছে ৪ থেকে ৬ বছরের। প্রত্যেকটি স্তরের শেষেই পাবলিক পরীক্ষা অনুষ্ঠিত হয়। দেশটিতে সরকারি স্কুলের পাশাপাশি অনেক বেসরকারি স্কুলও রয়েছে। এছাড়াও দেশটিতে আন্তর্জাতিক কিছু প্রতিষ্ঠানের শাখাও রয়েছে। ২০০৩ সালে সরকার প্রাইমারী শিক্ষাকে অবৈতনিক করে। ফলে প্রাথমিক পর্যায়ে ছাত্রসংখ্যা বেড়ে যায় ৭০ শতাংশ। কিন্তু মাধ্যমিক বা কলেজ পর্যায়ে সে হারে শিক্ষার্থী বাড়েনি। কারণ সে ক্ষেত্রে পড়ালেখার জন্য প্রচুর অর্থ ব্যয় করতে হয়। তবে আশার কথা হচ্ছে সরকারের প থেকে ২০০৮ সাল থেকে মাধ্যমিক শিক্ষার্থীদের ক্ষেত্রেও বড় অঙ্কের ভর্তুকি দেয়ার ঘোষণা দেয়া হয়েছে।

সঠিক অনুচ্ছেদ শিরোনাম কোনটি?
titleA. বনভুমি
titleB. শিক্ষা
titleC. পর্যটন
titleD. ইতিহাস
উত্তর: titleB
দেশি গাঙচষা বড় বড় নদী ও মোহনায় বিচরণ করে। সচরাচর বিচ্ছিন্ন দল বা বড় ঝাঁকে থাকে। এদের খাদ্যতালিকায় প্রধানত রয়েছে পানির উপর ভেসে বেড়ানো ছোট মাছ। এরা দলবদ্ধভাবে পানির ওপর ঘুরে ঘুরে গা না ভিজিয়ে মাছ শিকার করে। মাছ ধরার ফাঁকে ফাঁকে ধারেকাছের বালুচরে এরা বিশ্রাম করে। দীর্ঘ সময় একজায়গায় এক পায়ে বসে থাকতে পারে। বেশির ভাগ ক্ষেত্রেই গাঙচিল পানিতে ঝাঁপিয়ে পড়ে মাছ বা জলজ প্রাণী শিকার করে।ভোর ও গোধূলিতে এরা বেশি কর্মচঞ্চল থাকে। পূর্ণিমা রাতেও খাবার খায়। মাঝে মাঝে নাকি সুরে ডাকে: "ক্যাপ-ক্যাপ-ক্যাপ..."। 
সঠিক অনুচ্ছেদ শিরোনাম কোনটি?
titleA. স্বভাব
titleB. বিবরণ
titleC. প্রজনন
titleD. বিস্তৃতি
উত্তর: titleA
সৈয়দ সরদার আহমেদ পীরজাদা ১৯৬১ সালের মার্চ মাসে পাকিস্তানের জৌহরাবাদ জেলার খুশাব শহরে জন্মগ্রহণ করেছিলেন। তিনি জন্মের সময় আংশিক দৃষ্টিভঙ্গি করেছিলেন তবে গ্লুকোমার অগ্রগতির কারণে শীঘ্রই দৃষ্টিশক্তিহীন হয়ে পড়েছিল। তাঁর শিক্ষাপ্রতিষ্ঠানগুলোতে দৃষ্টি প্রতিবন্ধী শিক্ষার্থীদের থাকার জন্য কোনও বিশেষ সুবিধা ছিল না। তিনি ১৯৮৫ সালে পাঞ্জাববিশ্ববিদ্যালয় থেকে সাংবাদিকতায় মাস্টার্স করেছিলেন। সরদার পীরজাদা তার দুর্বলতার কারণে প্রচুর নিপীড়ন ও পক্ষপাতিত্বের মুখোমুখি হয়েছিলেন এবং তাঁর কর্মক্ষেত্রের লোকেরা কেবল যোগ্যতার ভিত্তিতেই তার বিচার করতে অস্বীকার করেছিলেন (তাঁর নিজের অ্যাকাউন্টে)।

সাংবাদিকতায় তাঁর স্নাতকোত্তর হওয়ার পরে, পীরজাদা মূলধারার গণমাধ্যমে প্রবেশ করেছিলেন এবং জাতীয় দৈনিক ও সাপ্তাহিক পত্রিকাগুলির জন্য প্রতিবেদক এবং উপ সম্পাদক হিসাবে "দৈনিক জাং", "দৈনিক" "জসরাত", "দৈনিক মাশরিক" এবং "সাপ্তাহিক ইস্তাকালালে কাজ শুরু করেন" । তিনি পাকিস্তানের কূটনীতিক সম্প্রদায়ের জন্য নকশাকৃত প্রকাশনা "দ্য ডিপ্লোম্যাট" নামে ইংরেজি মাসিকের সম্পাদক হিসাবেও কাজ করেছেন। ১৯৮৮ সালে সরদার আহমেদ পীরজাদা সরকারী সংস্থা ন্যাশনাল ল্যাঙ্গুয়েজ অথরিটি অফ পাকিস্তান (বর্তমানে এনএলপিডি, তথ্য, সম্প্রচার ও পাকিস্তান সরকারের জাতীয় ঐতিহ্য) জনসংযোগ কর্মকর্তা হিসাবে যোগদান করেন। তিনি ২০০৩ সালে মাসিক আখবর-এ-উর্দুর সম্পাদক হন এবং ২০১১ সালে সম্পাদকীয়-ইন-চিফ হন। এই সময়ে "পাকিস্তান মেইন উর্দু" (পাকিস্তানে উর্দু) "শীর্ষক" পাঁচ খণ্ডের বইয়ের সিরিজ প্রকাশ "করেছে" ।

সঠিক অনুচ্ছেদ শিরোনাম কোনটি?
titleA. ব্যক্তিগত ও প্রাথমিক জীবন
titleB. উল্লেখযোগ্য অর্জন এবং কাজ
titleC. এপিএনএস সেরা কলাম পুরস্কার (উর্দু) ২০১২
titleD. বিতর্ক এবং নিষেধাজ্ঞা
উত্তর: titleA